माइक्रोसॉफ्ट में नडेला की नई विंडो
माइक्रोसॉफ्ट के लिए 1994 का वर्ष किस दृष्टि से महत्वपूर्ण था। आईटी कारोबार की तीन महत्वपूर्ण हस्तियां उससे जुड़ी थीं। नाथन मिरवोल्ड इंटरएक्टिव टीवी की टीम में थे। वे बाद में कंपनी के चीफ टेक्निकल अधिकारी बने। माइक्रोसॉफ्ट रिसर्च की स्थापना करने वाले रिक रशीद भी थे। सीईओ के वर्तमान सीनियर सलाहकार क्रेग मुंडी भी थे। फरवरी, 2014 में माइक्रोसॉफ्ट के सीईओ बने 48 वर्षीय सत्या नडेला भी थे। लेकिन दूसरी तरह से। वे कहते हैं, माइक्रोसॉफ्ट पर वह आईक्यू का सबसे बड़ा जमावड़ा था। हमने घर के लिए एटीएम नेटवर्क बनाया था। मैं माइक्रोसॉफ्ट की बगल में स्थित एक अपार्टमेंट में रहता था। मैं अपार्टमेंट के उन गिने - चुने लोगों में था जिनके पास 1994 में ऑन डिमांड वीडियो सेवा थी। मैं भविष्य में रह रहा था। हां, इंटरनेट जैसी बड़ी चीज हमारे पास नहीं थी।
आप नडेला के इस छोटे से कथन से उनके बारे में बहुत सारी बातें समझ सकते हैं। एक यह कि वे माइक्रोसॉफ्ट के संस्थापक बिल गेट्स के समान हैं। एक सच्चे बुद्धिमान जुनूनी (नर्ड)। कोई सच्चा जुनूनी ही 2016 में इंटरएक्टिव टीवी की बात कर सकता है। एक और बात है। वे माइक्रोसॉफ्ट के खोए अवसरों पर बचाव की मुद्रा नहीं अपनाते हैं। कोई बड़ा नर्ड ही इंटरएक्टिव टीवी टेक्नोलॉजी की व्याख्या एटीएम के रूप में करेगा।
हैदराबाद में जन्मे नडेला के पिता मार्क्सवादी अर्थशास्त्री और संस्कृत के प्रोफेसर हैं। जब नडेला ने माइक्रोसॉफ्ट की कमान संभाली तब उसे विंडोज और ऑफिस के मुनाफे पर जीवित बूढ़ा योद्धा माना जाता था जिसके पास बाजार में पेश करने के लिए अच्छे कल्पनाशील प्रोडक्ट नहीं हैं। यह कंपनी इंटरनेट,सर्च रिवोल्यूशन सहित मोबाइल, सोशल और क्लाउड रिवोल्यूशन में पीछे रह गई। यह जून, विस्टा और किन की कंपनी है।
लेकिन, पिछले वर्ष नडेला की माइक्रोसॉफ्ट के कई कदमों ने लोगों का ध्यान खींचा है। वॉयस कॉल का अनुवाद करने वाले स्काइप ट्रांसलेटर और रियलिटी हैडसेट होलोलेन्स ने खबरों में जगह बनाई है। उसके टेबलेट और लैपटॉप एपल स्टाइल इंजीनियरिंग की झलक दिखाते हैं। उसने एपल और एंड्रॉयड से टेबलेट मार्केट का कुछ हिस्सा छीन लिया है। माइक्रोसॉफ्ट का क्लाउड बिजनेस अमेजन के बाद दूसरे नंबर पर है।
होलोलेन्स का एक वर्जन 2016 में रिलीज होने की आशा है। आप उससे ऐसे मिनेक्राफ्ट स्ट्रक्चर बना सकते हैं जो लिविंग रूम में बैठे लगेंगे। नडेला ने 2014 में मिनेक्राफ्ट डेवलपर मोजांग को ढाई अरब डॉलर में खरीदा है। वे बताते हैं,आप अपने फ्रिज और अन्य स्थानों से आने वाले अजगरों से लड़ रहे होते हैं। वह एहसास थ्री - डी मूवी जैसा है। कंपनियां अपने कर्मचारियों को ट्रेनिंग देने के लिए होलोलेन्स का इस्तेमाल कर सकती हैं। मेडिकल कॉलेज सर्जनों को वर्चुअल बॉडीज पर ट्रेनिंग दे सकते हैं।
होलोलेन्स अकेली खोज नहीं है। यह - आई ट्रेकिंग, मोशन सेन्सिंग, थ्री -डी इमेजिंग, शेप रिकग्नीशन जैसी नई टेक्नोलॉजी का गुच्छा है। जोखिम उठाने और दूसरी कंपनी से सहयोग करने वाला प्रोडक्ट है। माइक्रोसॉफ्ट में ऐसा नहीं होता था। उसे आलस्य की बीमारी से ग्रसित कंपनी माना जाता रहा है। वहां परिवर्तन का विरोध होता था। इस बीमारी से निपटने का उपाय कंपनी के अंदर दूसरी कंपनी बनाना रहा है। 2005 में एक्स बॉक्स 360 के निर्माण के लिए अलग यूनिट बनाई गई थी। उसे बाकी कंपनी से अलग रखा गया ताकि वह कंपनी की संस्कृति से दूर रहे। तरकीब काम आई। एक्स बॉक्स 360 शानदार प्रोडक्ट के रूप में सामने आया है।
नडेला बताते हैं, बड़ी और सफल कंपनियों को ऐसे तरीकों से बचना चाहिए। आपमें नई खोजों को जन्म देने की क्षमता होना चाहिए। एक उदाहरण पर गौर कीजिए। दिसंबर में नासा ने होलोलेन्स हैडसेट को इंटरनेशनल स्पेस स्टेशन भेजा ताकि अंतरिक्ष यात्री धरती के लिए स्काइप कॉल करने में उसका उपयोग कर सकें। माइक्रोसॉफ्ट ने स्काइप को चार वर्ष पहले 8.5 अरब डॉलर में खरीदा था। नडेला ने कहा, स्काइप अब होलोग्राफिक है। अगर हमने अलग हटकर इसे बनाया होता तो नए प्लेटफॉर्म के लिए नए किस्म के स्काइप का आविष्कार नहीं कर सकते थे। एक्स बॉक्स 360 विंडोज नहीं चलाता है। होलोलेन्स विंडोज चलाता है।
इस समय माइक्रोसॉफ्ट आर्टिफिशियल इंटेलीजेन्स (एआई), मशीन लर्निंग पर भारी धन खर्च कर रही है। यह ऐसा क्षेत्र है जहां कंपनी पीछे नहीं है। इस टेक्नोलॉजी का अच्छा उदाहरण स्काइप ट्रांसलेटर है जो अंग्रेजी,जर्मन, फ्रेंच,इटालियन,मंडारिन और स्पेनिश में बातचीत का अनुवाद कर सकता है। नवंबर में माइक्रोसॉफ्ट ने ऐसा सॉफ्टवेयर पेश किया जो चेहरे के भावों से भावनाओं को पहचान सकता है। नडेला का कहना है, हम मशीन लर्निंग और एआई को लोगों तक पहुंचाना चाहते हैं ताकि एप्स बनाने वाला डेवलपर उसे कर सके।
एआई पर माइक्रोसॉफ्ट का एकाधिकार नहीं है। फेसबुक, गूगल, अमेजन और आईबीएम ने एआई में बहुत आगे बढ़ने की घोषणा की है। उसे ओपन सोर्स भी कर दिया है। नडेला का कहना है,हम तीसरे बड़े प्लेटफॉर्म या रन टाइम के शुरुआती दौर में हैं। रन टाइम वह क्षण है जब कोई एप्लीकेशन काम शुरू करता है। पहला प्लेटफॉर्म पीसी ऑपरेटिंग सिस्टम है। मेरे लिए फोन उसका दूसरा बड़ा एक्सटेंशन है। वेब दूसरा रन टाइम है। तीसरा रन टाइम यह इंटेलीजेंट एजेंट है। एआई शक्तिशाली आइडिया है। अब तक आपका ऑपरेटिंग सिस्टम डाटा से इंटरएक्शन मैनेज करता है। आगे का काम ब्राउजर करता है। धीरे - धीरे आर्टिफिशियल इंटेलीजेंट एजेंट केवल आपकी भाषा बल्कि भावनाओं और बॉडी लैंग्वेज को समझेंगे। वे आपके पूछने से पहले सवालों के जवाब दे देंगे।
2013 में माइक्रोसॉफ्ट ने नोकिया का अधिग्रहण किया था। पिछले वर्ष उसने सौदे के 7.6 अरब डॉलर बट्टे खाते में डाल दिए। नोकिया के हजारों पूर्व कर्मचारियों की छंटनी कर दी। नडेला का कहना है,जब तक दूसरे डिवाइस पर विंडोज मौजूद रहेगा लोग अंतत: विंडोज मोबाइल अपनाएंगे। हमारे पास 11 करोड़ विंडोज 10 के यूजर हैं। हमने सभी एक्स बॉक्स को विंडोज 10 पर अपग्रेड कर दिया है। हमें विश्वास है, यह रणनीति काम करेगी। माइक्रोसॉफ्ट टेक्नोलॉजी फूड चेन के सभी बिंदुओं पर अपनी छाप छोड़ना चाहती है। वह फोन बना रही है। विंडोज मोबाइल पर कायम है। ऑफिस और कोरटाना जैसे एप्स को आईओएस और एंड्रॉयड पर ला रही है।
कामयाबी के कदम
नडेला के अनुसार 2015 में माइक्रोसॉफ्ट की तीन शीर्ष सफलताएं हैं - विंडोज 10, क्लाउड बिजनेस और आर्टिफिशियल इंटेलीजेन्स की बढ़ती क्षमता।
जुलाई में जारी विंडोज 10 को प्रशंसा मिली है। विश्व में 9% डेस्कटॉप उसके स्वामित्व के हैं। लगभग 90 प्रतिशत डेस्कटॉप विंडोज 10 का उपयोग करते हैं। एक वर्ष में माइक्रोसॉफ्ट के स्टॉक का मूल्य 18 प्रतिशत चढ़ गया। जबकि एपल लगभग स्थिर रहा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva